32005D0028
L 015/30
JURNALUL OFÍCIAL AL UNIUNII EUROPENE
DECIZIA COMISIEI
din 12 ianuarie 2005
de modificare a Deciziei 93/52/CEE în ceea ce privește declararea anumitor provincii din Italia indemne de bruceloză (Brucella melitensis) și a Deciziei 2003/467/CE în ceea ce privește declararea anumitor provincii din Italia indemne de tuberculoză bovină, bruceloză bovină și leucoză enzootică bovină
[notificată cu numărul C(2004) 5548]
(Text cu relevanță pentru SEE)
(2005/28/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 64/432/CEE a Consiliului din 26 iunie 1964 privind problemele de sănătate animală care afectează schimburile intracomunitare cu bovine si porcine (1), în special anexa A punctul I subpunctul 4, anexa A punctul II subpunctul 7 și anexa D capitolul I litera E,
având în vedere Directiva 91/68/CEE a Consiliului din 28 ianuarie 1991 privind condițiile de sănătate animală care reglementează schimburile intracomunitare cu ovine si caprine (2), în special anexa A capitolul 1 punctul II,
întrucât:
(1)
Decizia 93/52/CEE a Comisiei din 21 decembrie 1992 privind constatarea, în anumite state membre sau regiuni, a respectării normelor referitoare la bruceloză (Brucella melitensis) și recunoașterea oficială, pentru aceste teritorii, a statutului de stat membru indemn sau de regiune indemnă (3) cuprinde lista regiunilor statelor membre recunoscute oficial ca fiind indemne de bruceloză (Brucella melitensis) în conformitate cu Directiva 91/68/CEE.
(2)
În provinciile Florența, Livorno, Lucca, Massa-Carrara, Pisa, Pistoia, Prato și Sienna din regiunea Toscana și în provinciile Perugia și Terni din regiunea Umbria, cel puțin 99,8 % din exploatațiile de ovine și caprine sunt declarate oficial indemne de bruceloză. De asemenea, aceste provincii s-au angajat să respecte și alte condiții prevăzute de Directiva 91/68/CEE în ceea ce privește controalele aleatorii care urmează a fi efectuate în cazul în care provinciile respective au fost recunoscute ca fiind indemne de bruceloză.
(3)
Provinciile Florența Livorno, Lucca, Massa-Carrara, Pisa, Pistoia, Prato și Sienna din regiunea Toscana și provinciile Perugia și Terni din regiunea Umbria ar trebui, prin urmare, recunoscute oficial indemne de bruceloză ovină și caprină (Brucella melitensis).
(4)
Decizia 2003/467/CE a Comisiei din 23 iunie 2003 de stabilire a statutului oficial de indemne de tuberculoză, bruceloză și leucoză enzootică bovină pentru efectivele de bovine din anumite state membre și regiuni din state membre (4) întocmește listele cu regiunile din statele membre declarate indemne de tuberculoză bovină, bruceloză bovină și leucoză enzootică bovină.
(5)
Italia a prezentat Comisiei documente care atestă respectarea de către provincia Como din regiunea Lombardia și de către provincia Prato din regiunea Toscana a condițiilor aplicabile, prevăzute de Directiva 64/432/CEE, pentru ca aceste provincii să poată fi declarate oficial indemne de tuberculoză bovină.
(6)
Italia a prezentat Comisiei documente care atestă respectarea de către provincia Brescia din regiunea Lombardia, provincia Prato din regiunea Toscana și provinciile Perugia și Terna din regiunea Umbria a condițiilor aplicabile, prevăzute de Directiva 64/432/CEE, pentru ca aceste provincii să poată fi declarate oficial indemne de bruceloză bovină.
(7)
De asemenea, Italia a prezentat Comisiei documente care atestă respectarea de către provincia Pavia din regiunea Lombardia, provincia Massa-Carrara din regiunea Toscana și provinciile Perugia și Terni din regiunea Umbria a condițiilor aplicabile, prevăzute de Directiva 64/432/CEE pentru ca aceste provincii să poată fi declarate oficial indemne de leucoză enzootică bovină.
(8)
După evaluarea documentelor prezentate de Italia, provincia Como din regiunea Lombardia și provincia Prato din regiunea Toscana ar trebui declarate oficial indemne de tuberculoză bovină, provincia Brescia din regiunea Lombardia, provincia Prato din regiunea Toscana și provinciile Perugia și Terni din regiunea Umbria ar trebui declarate oficial indemne de bruceloză bovină, provincia Pavia din regiunea Lombardia, provincia Massa-Carrara din regiunea Toscana și provinciile Perugia și Terni din regiunea Umbria ar trebui declarate oficial indemne de leucoză enzootică bovină.
(9)
Deciziile 93/52/CEE și 2003/467/CE ar trebui, prin urmare, modificate în consecință.
(10)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa II la Decizia 93/52/CEE se modifică în conformitate cu anexa I la prezenta decizie.
Articolul 2
Anexele I, II și III la Decizia 2003/467/CE se modifică în conformitate cu anexa II la prezenta decizie.
Articolul 3
Prezenta decizie se adresează statelor membre.
Adoptată la Bruxelles, 12 ianuarie 2005.